 Kọ àlàyé síwájú sí i fún ìpínrọ yìí - Lowe padà dé Gibraltar kété lẹyìn tí ogun bẹ sílẹ láàárín ilẹ Gẹẹsì àti ilẹ Faransé ní ìbẹrẹ ọdún 1793. A rán 50th láti kópa nínú Ààbò Toulon tí àwọn Allied gbà lábẹ Lord Hood lẹyìn ìkésíni látọdọ àwọn French Royalists ní ìlú náà. Ẹgbẹ àádọta náà dé pẹ jù láti ṣèrànwọ fún ààbò, bí àwọn ọmọ ogun Allied ti fi ìlú náà sílẹ. Lẹyìn náà, wọn darí wọn lọ sí erékùṣù Corsica, tó jẹ ti ilẹ Faransé, níbi tí wọn ti rán àwọn ọmọ ogun ilẹ Gẹẹsì láti lọ dara pọ mọ àwọn ará Corsica lábẹ Pasquale Paoli. Ẹgbẹ ọmọ ogun Lowe ṣiṣẹ gẹgẹ bí apá kan àwọn ọmọ ogun Jẹnẹrẹlì Dundas lásìkò tí wọn gbógun ti Bastia àti ti Calvi : ó ń lé àwọn ọmọ ilẹ faransé kúrò ní erékùṣù náà. Ìlú Bastia ni wọn gbé ẹgbẹ náà sí. Lowe yọǹda ara rẹ láti lọ kó àwọn ohun èlò láti Livorno ní Ítálì, àmọ ó fẹrẹẹ kú nítorí àrùn ibà nígbà ìrìn àjò náà. 